පැතිර යන කොවිඩ් වසංගත තත්ත්වයත් සමඟ හුමාලය අල්ලා ගැනීමට මේ දිනවල බොහෝ දෙනෙකු හුරුවී සිටිනවා.එත් සමඟ අධික උෂ්ණත්වයෙන් යුත් හුමාලය මුහුණට අල්ලා මුහුණ පිළිස්සුනු බොහෝ දෙනෙක් ප්‍රතිකාර සඳහා රෝහල්වෙත පැමිණෙන බවයි වාර්තා වන්නේ.ඊට අමතරව හුමාලය ඇල්ලීමට ගොස්  උණු වතුර ශරීරයට වැටීමෙන් පිළිස්සුම් තුවාල ලැබූවන් ද දිවයිනේ බොහෝ ප්‍රදේශ වලින් වාර්තා වන බවයි සෞඛ්‍ය අංශ සඳහන් කර සිටියේ.සෞඛ්‍ය අංශ වැඩිදුරටත් පැවසුවේ මෙවැනි ක්‍රියාවන් සිදු කිරීමේදී ඉතා පරික්ෂාකාරී ලෙස කටයුතු කිරීමට ජනතාව සිහියේ තබාගත යුතු බවයි.